Olwaleero lunaku Lwakusatu essaawa ziri munaana ez’ekiro. Ebbugumu liri mu ddiguli munaana serusiyaasi. Embuyaga yo eddukira ku mbiro za kkiromita mukaaga buli ssaawa. Enkuba entonotono esuubirwa okutonnya leero. Okuva ku Lwokuna okutuuka ku Lwokusatu lwa wiiki ejja, akasana kagenda kulabwako naye nga kalimu n’ebire ebitonotono, era nga ebbugumu lisuubirwa okubeera wakati wa ddiguli kkumi n’emu ne ddiguli kkumi na munaana serusiyaasi. Awo nno, nkubiriza abantu okwewala okudiibuuda amazzi wamu n’okugakozesa kwebyo bye balaba nti bye bisaanye okukozesebwako amazzi. Bwe kituuka ku kunywa amazzi abantu mbakubiriza okunywa ennyo amazzi olw’ensonga nti omusana gusuubirwa mu wiiki era nga gwetaagisa omuntu okubeera nga anywa nnyo. Disitulikiti ezirimu abalunzi b’ebisolo nga Karamojja, Gomba, Ssembabule, Mbarara n’endala mukubirizibwa okubeera obulindaala n’okukwata obulungi amazzi ge mwaterekera ensolo zammwe.